Diari Oficial de la Generalitat Valenciana


Sumari del DOGV 2018, del 06-05-1993 (1993/827861)

ORDRE de 24 de març de 1993, de la Conselleria de Cultura, Educació i Ciència, per la qual autoritza el cessament d'activitats del centre no oficial reconegut d'ensenyament de dansa anomenat Ballet-Estudio Ana Barri, de València.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(4)/dof/vci/html**

### Dades del document

Número de DOGV
:   2018

Data del DOGV
:   06-05-1993

Secció del DOGV
:   DISPOSICIONS GENERALS

Número del document
:   1993/827861


Data del document
:   24-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de març de 1993, de la Conselleria de Cultura, Educació i Ciència, per la qual autoritza el cessament d'activitats del centre no oficial reconegut d'ensenyament de dansa anomenat Ballet-Estudio Ana Barri, de València.  
Vist l'expedient incoat a instància d'Ana Barri Almenar, titular del centre no oficial reconegut d'ensenyament de dansa Ballet Estudio Ana Barri, situat a l'avinguda de Jacinto Benavente, 23, de València, amb número de codi 36671157, en que sol·licita l'autorització de cessament d'activitats docents del centre a partir del curs acadèmic 1992-93.  
Vist que l'expedient ha estat tramitat per la Direcció Territorial de Cultura i Educació de València, que s'hi ha adjuntat la documentació exigida i que la Inspecció Educativa n'ha emès l'informe corresponent.  
Vist que pel Decret 189/1985, de 9 de desembre (DOGV núm. 322, de 27 de desembre de 1985), del Consell de la Generalitat Valenciana, el centre va ser classificat com a centre no oficial reconegut d'ensenyament de dansa.  
Vista la Llei Orgànica d'Ordenació General del Sistema Educatiu, el Reial Decret 389/1992, de 15 d'abril (BOE del 28 d'abril), pel qual s'estableixen els requisits mínims dels centres que imparteixen ensenyaments artístics, el Decret 1987/1964, de 18 de juny (BOE del 14 de juliol), sobre reglamentació de centres no oficials d'ensenyaments artístics.  
Atès que, si bé aquest decret ha estat derogat., en tot allò que s'oposa, pel Reial Decret 389/1992, de 15 d'abril, s'hi establia que quan un centre docent deixàs de complir les condicions legals que serviren de base per a la classificació acadèmica d'aquest, l'anomenat aleshores Ministeri d'Educació Nacional, equivalent en l'àmbit autonòmic a la Conselleria de Cultura, Educació i Ciència, revocaria l'autorització o el reconeixement.  
En aquest mateix sentit s'estableix el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de regim general no universitaris, la competència de la revocació d'autorització en el Ministeri d'Educació i Ciència, recau en la Conselleria de Cultura, Educació i Ciència en l'àmbit autonòmic.  
D'acord amb tot això i en aplicació dels principis de coherència i analogia que regeixen l'ordenament jurídic, en exercici de les competències que han estat transferides a la Generalitat Valenciana en matèria d'ensenyament pel Reial Decret 2093/1983, de 28 de juliol, amb l'informe previ de l'Inspector Coordinador del Programa de Conservatoris, i fent ús de les atribucions que n'han estat conferides per l'article 35 de la Llei de Govern Valencià,  
ORDENE  
Article únic  
Autoritzar, d'acord amb els informes emesos, el cessament d'activitats docents del centre no oficial reconegut d'ensenyament de dansa anomenat Ballet Estudio Ana Barri, amb número de codi 34038386, a partir del curs acadèmic 1992-93, i queden així revocades i sense cap efecte les disposicions que autoritzaren el funcionament del dit centre en l'esmentat nivell. Serà necessari, en cas que s'inste la reobertura d'aquest, complir allò que disposa la Llei Orgànica 111990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril, pel qual s'estableixen els requisits mínims dels centres que. imparteixen ensenyaments artístics, i les disposicions complementàries en matèria d'autoritzacions de centres que imparteixen ensenyaments artístics.  
DISPOSICIÓ ADDICIONAL  
La present autorització de cessament d'activitats s'inscriurà en el Registre de Centres Docents de la Comunitat Valenciana.  
València, 24 de març de 1993.  
El Conseller de Cultura, Educació i Ciència,  
ANDREU LÓPEZ I BLASCO


Còpia Permalink ELI